കര്ദിനാള് സ്ഥാനമൊഴിയണമെന്ന് കൊച്ചി: സ്ഥലമിടപാട് കേസുകളില് വിചാരണയില് നിന്ന് ഒഴിവാക്കണമെന്ന ആറ് ഹര്ജികളും ഹൈക്കോടതി തള്ളിയതിനാല് കര്ദ്ദിനാള് ജോര്ജ് ആലഞ്ചേരി കെ.സി.ബി.സി പ്രസിഡന്റ് സ്ഥാനം രാജിവയ്ക്കണമെന്ന് ജോയിന്റ് ക്രിസ്ത്യന് കൗണ്സില് ആവശ്യപ്പെട്ടു. അതിരൂപതയിലെ സ്ഥലമിടപാടില് കോടികള് തട്ടിച്ചെടുക്കുകയും വില കുറച്ചുകാണിച്ച് കോടിക്കണക്കിനു രൂപയുടെ നികുതി വെട്ടിപ്പിന് അവസരമുണ്ടാക്കി കുറ്റകൃത്യം ചെയ്ത വ്യക്തി സഭയുടെ ആദ്ധ്യാത്മിക തലവനായി തുടരുന്നത് മുഴുവന് ക്രൈസ്തവര്ക്ക് അപമാനമാണ്. കര്ദ്ദിനാള് സ്ഥാനത്ത് തുടര്ന്നാല് സമരപരമ്ബര ആരംഭിക്കുമെന്ന് കൗണ്സില് പ്രസിഡന്റ് ഫെലിക്സ് ജെ. പുല്ലൂടന് അറിയിച്ചു.